Diari Oficial de la Generalitat Valenciana


Sumari del DOGV 2294, del 22-06-1994 (1994/831754)

DECRET 100/1994, de 7 de juny, del Govern Valencià, pel qual s'accepta la cessió gratuïta de la propietat d'un solar de 2.012 m2, situat al c/ Juan Milla, núm. 1, de Petrer, destinat a centre social, realitzada per l'Ajuntament de Petrer.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/06/07/100/dof/vci/html**

### Dades del document

Número de DOGV
:   2294

Data del DOGV
:   22-06-1994

Secció del DOGV
:   DISPOSICIONS GENERALS

Número del document
:   1994/831754


Data del document
:   07-06-1994

Organisme emissor
:   Conselleria d'Economia i Hisenda

Tipus de document
:   Decret

DECRET 100/1994, de 7 de juny, del Govern Valencià, pel qual s'accepta la cessió gratuïta de la propietat d'un solar de 2.012 m2, situat al c/ Juan Milla, núm. 1, de Petrer, destinat a centre social, realitzada per l'Ajuntament de Petrer. [94/4194]  
L'Ajuntament de Petrer, en sessió plenària del dia 25 d'abril de 1985, acordà posar a disposició de la Conselleria de Sanitat, Seguretat Social i Treball el solar de 2.012 m2 de superficie, situat entre els carrer Juan Milla, Aragó i Castella, de Petrer, i després va transferir-ne la propietat mitjançant acord plenari de data 30 d'abril de 1992.  
La cessió es fa amb la finalitat determinant que s'hi contruesca un centre social.  
A petició del conseller de Treball i Afers Socials s'iniciaren els tràmits legals oportuns per a l'acceptació i la formalització de la cessió gratuïta del solar, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 7 de juny de 1994,  
DECRETE:  
Article primer  
S'accepta la cessió gratuïta de la propietat, realitzada per l'Ajuntament de Petrer, del solar de 2.012 m2 de superfície, situat al c/Juan Milla, núm. 1, de Petrer. Confronta: davant, c/ Juan Milla; dreta entrant, c/Aragó; esquerra, c/Castella i en part solar dels Srs. Barbero; i darrere, el mateix solar i edificis que donen als carrers Villena, Castella i Aragó, de distints propietaris.  
Aquesta finca es troba inscrita en el Registre de la Propietat d'Elda, tom 1.373, llibre 231, secció Petrer, foli 28, finca 19.559, inscripció 1ª, hi ha sobre ella una servitud de llum i vistes que, segons informe tècnic de la Conselleria de Treball i Afers Socials, no afecta l'edificació del centre social.  
Article segon  
La cessió gratuïta realitzada per l'Ajuntament de Petrer es fa amb la condició de destinar l'immoble a centre social.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 7 de juny de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI